
Praefatio. Selection from the cited work by St. Jerome: ex¬ 
positio of Ezek. 28:11-19: «Et factus est sermo Domini» &c. (id 
est, Lamentatio Tyri.) 


Biblical source. [11] Et factus est sermo Domini ad me, dicens: Fili 
hominis, leva planctum super regem Tyri, [12] et dices ei: Haec dicit Dominus 
Deus: Tu signaculum similitudinis, plenus sapientia, et perfectus decore: 
[13] in deliciis paradisi Dei fuisti: omnis lapis pretiosus operimentum tuum: 
sardius, topazius, et jaspis, chrysolithus, et onyx, et beryllus, sapphirus, et 
carbunculus, et smaragdus, aurum, opus decoris tui: et foramina tua, in die 
qua conditus es, praeparata sunt. [14] Tu cherub extentus, et protegens: et 
posui te in monte sancto Dei, in medio lapidum ignitorum ambulasti. [15] 
Perfectus in viis tuis a die conditionis tuae, donec inventa est iniquitas in te. 
[16] In multitudine negotiationis tuae repleta sunt interiora tua iniquitate, 
et peccasti: et ejeci te de monte Dei, et perdidi te, o cherub protegens, de 
medio lapidum ignitorum. [17] Et elevatum est cor tuum in decore tuo: 
perdidisti sapientiam tuam in decore tuo: in terram projeci te; ante faciem 
regum dedi te ut cernerent te. [18] In multitudine iniquitatum tuarum, 
et iniquitate negotiationis tuae, polluisti sanctificationem tuam: producam 
ergo ignem de medio tui, qui comedat te, et dabo te in cinerem super terram, 
in conspectu omnium videntium te. [19] Omnes qui viderint te in gentibus, 
obstupescent super te: nihili factus es, et non eris in perpetuum. 

Exegesis. ^[ 14 (Vers. 11 seqq.) Et factus est sermo Domini ad me, 
dicens: Fili hominis, leva planctum super regem Tyri, et dices ei: Haec dicit 
Dominus Deus: Tu signaculum similitudinis, plenus sapientiae, et perfectus 
decore: in deliciis paradisi Dei fuisti. Omnis lapis pretiosus, operimentum 
tuum: sardius, topazius, et iaspis, chrysolythus, onyx, et berillus, sapphirus, 
carbunculus, et smaragdus. ^[ 15 Aurum opus decoris tui, et foramina tua 
in die qua conditus es, praeparata sunt. Tu Cherub extentus et protegens, 
et posui te in monte sancto Dei. In medio lapidum ignitorum ambulasti: 
perfectus in viis tuis, a die conditionis tuae: donec inventa est iniquitas in 
te. In multitudine negotiationis tuae repleta sunt interiora tua iniquitate, 
et peccasti, et eieci te de monte Dei, et perdidi te, o Cherub, protegens de 
medio lapidum ignitorum. ^[ 16 Et levatum est cor tuum in decore tuo: per¬ 
didisti sapientiam in pulchritudine tua [Vulg. tuam in decore tuo], in terram 
proieci te: ante faciem regum dedi te, ut cernerent te. In multitudine in¬ 
iquitatum tuarum et iniquitate negotiationis tuae polluisti sanctificationem 
tuam. Producam ergo ignem de medio tui, qui comedat te, et dabo te in 
cinerem super terram, in conspectu omnium videntium te. ^f 1 'Omnes qui 
viderint te in gentibus, obstupescent super te. Nihili factus es, et non eris in 
perpetuum. LXX: Et factus est sermo Domini ad me, dicens: Fili hominis, 
sume planctum super principem Tyri, et dices ei: Haec dicit Dominus Deus: 
Tu signaculum similitudinis, plenus sapientia, et corona decoris: in deliciis 
paradisi Dei fuisti. Omni lapide bono circumdatus es: sardio et topazio, 

et smaragdo, et carbunculo, et sapphiro, et iaspide, et argento, et auro, 
et ligurio, et achate, et amethysto, et chrysolitho, et berillo, et onychino, 
et auro replesti thesauros tuos, et horrea tua in te, a die qua conditus es, 
paraverunt cum Cherub uncto [Voces «a Deo,» inquit Victorius, superfluae 
sunt, quae nec Hebraice habentur, nec Graece. Tum illae, «uncto, et habi¬ 
tante in tabernaculo,» desunt hodie in Graeco; verum exstitisse olim, coniici 
ex Hebraico potest, et Hieronymi Commentario.] a Deo, et habitante in 
tabernaculo, dedi te in monte sancto Dei: factus es in medio lapidum ign¬ 
itorum. ^f 18 Fuisti immaculatus in diebus tuis, a die qua creatus es: donec 
inventae sunt iniquitates in te, a multitudine negotiationis tuae replesti cel¬ 
laria tua iniquitate, et peccasti, et vulneratus es a monte Dei, et adduxit te 
Cherub obumbrans de medio lapidum ignitorum: Elatum est cor tuum in 
decore tuo: corrupta est disciplina tua cum decore tuo. ^f 19 Propter multi¬ 
tudinem peccatorum tuorum in terram proieci te: in conspectu regum dedi 
te, ut dehonestareris. Propter multitudinem peccatorum tuorum, et iniqui¬ 
tates negotiationis tuae contaminavi sancta tua. Et educam ignem [Victor, 
«de medio tui,» et Graeco «ek mesou sou.»] in medio tui, hic devorabit te. 
Et dabo te in cinerem super terram in conspectu omnium videntium te, et 
omnes qui noverunt te in gentibus, contristabuntur super te. ^[ 20 Perditio 
factus es: et non eris ultra in saeculum. Quia diximus, qui sit princeps Tyri, 
et quomodo corruerit per superbiam, lamentationes eius super pristina glo¬ 
ria cognoscamus. Primum commonetur quid fuerit, ut doleat se perdidisse 
quod habuit. Tu, inquit, signaculum similitudinis; iuxta illud, quod pro¬ 
prie de Salvatore dicit Ioannes Evangelista: Hunc enim Deus signavit Pater 
[Ioan. VI, 27]. Et de hominibus: Signavit, quoniam Deus verax est [Ioan. 
III, 33]. Et in Psalmis: Signatum est super nos lumen vultus tui, Domine 
[Psal. IV, 7]. Et in alio loco: Charissimi, nunc filii Dei sumus, et nec dum 
apparuit quid futuri sumus. ^[ 21 Scimus quoniam cum apparuerit, similes ei 
erimus [I Ioan. III, 2]. Unde et ad Deum dicitur: Quis similis erit tibi? [Ps. 
XXXIV, 10]. Aliud est enim similitudo, aliud aequalitas. Unde saevissima 
haeresis est, quae in Christo tantum Patris similitudinem confitetur, aufert 
naturam. Nos autem in Filio non solum similitudinem dicimus, sed aequali¬ 
tatem. Propterea enim eum persequebantur Iudaei: quia non solum solvebat 
sabbatum, sed et aequalem se faciebat Deo [Ioan. V]. Ubi autem aequalitas 
est, ibi eadem natura unaque substantia. ^f 22 Hoc est illud quod de similitu¬ 
dine loquitur et Apostolus: Filioli mei, quos iterum parturio: donec Christus 
formetur in vobis [Galat. IV, 19], ut recipiatis, videlicet similitudinem eius, 
quam vestro vitio perdidistis. Et quia in Latinis codicibus pro signaculo, 
resignaculum legitur, dum «kakoz’elos» verbum e verbo exprimens, qui in¬ 
terpretatus est iuxta Septuaginta translationem «aposphragisma,» id est, 
resignaculum posuit. Unde quidam sic intelligunt, quod signaculum Dei 
et figuram quae velut in cera mollissima expressa sit, rex Tyri resignaverit 
atque perdiderit, ut pro signaculo fecerit resignaculum, nequaquam habens 
imaginem et similitudinem Dei, iuxta quam et primus homo conditus est, 
dicente Deo: Faciamus hominem ad imaginem et similitudinem nostram 
[Genes. I, 26]. Et notandum, quod imago tunc facta sit tantum, similitudo 
in Christi baptismate compleatur. Et consequenter ei cui dictum est: Tu 
signaculum similitudinis, iungitur, plenus sapientia, perfectus decore, sive, 
corona decoris. ^f 23 Ubi enim similitudo Dei est, ibi et plenitudo sapien¬ 
tiae, et perfectus decor, sive quasi diversis floribus ornata, atque composita 
corona virtutum, quam proprio studio auget diligens, dum naturae bonum 
nutrit industria, et negligens minuit, iuxta illud quod in Proverbiis sub figura 
mulieris pulchrae, et male moratae dicitur: Sicut inauris in naribus porcae, 
sic mulieri male moratae pulchritudo [Prov. XI, 22]. Sequitur: In deliciis 
paradisi Dei fuisti: pro quo in Hebraico habetur EDEN quod et Geneseos 
narrat historia. Eden autem vertitur in delicias. ^f 24 Et pulchre ad distinc¬ 
tionem paradisum Dei nominat; ut ostendat esse et contrarium paradisum 
non Dei, apud eos qui veritatem mutant mendacio [Rom. I], et paradisum 

habere se iactant. Quo sermone demonstrat, nequaquam hominem esse de 
quo scribitur, sed contrariam fortitudinem, quae quondam in Dei paradiso 
commorata sit: licet Iudaei hoc per «tropon,» quae appellatur «huperbol’e,» 
de Hiram rege Tyri aestiment prophetari. ^[ 25 Cui autem dicitur: In deliciis 
paradisi Dei fuisti, sive factus es, quid habuerit, ostendit, quidve perdiderit. 
Porro quod habitationi paradisi copulatur, omnis lapis pretiosus operimen¬ 
tum tuum, sive colligatio tua, et circumdatio, sardius, topazius, et iaspis, 
chrysolithus, et onyx, et berillus, sapphirus, et carbunculus, et smaragdus, 
sive, ut in LXX, diverso ordine nominibusque aliis, duodecim lapides con¬ 
tinentur, hoc observandum est, non omni lapide pretioso regem Tyri fuisse 
circumdatum, sive opertum, et ut Symmachus transtulit, vinctum atque 
constrictum: sed omnem lapidem quem habuit princeps Tyri, fuisse pretio¬ 
sum. ^[ 2fj Alioquin multi sunt pretiosi lapides quos in praesenti loco Scriptura 
non nominat, chalcedonius, sardonyx, chrysoprasus, hyacinthus, crystallus 
quoque, et pretiosissimum margaritum. Sed et Aquila et Symmachus ac 
Theodotio in praesenti loco multum inter se, et LXX Interpretes non solum 
ordine, sed et numero discrepant atque nominibus. ^[ 27 In Apocalypsi quoque 
Ioannis, ubi de vivis lapidibus Ierusalem exstructa memoratur, paululum in 
extremis partibus ordine commutato, iidem in fundamentis eius ponuntur 
lapides, ita ut portae illius crystalli lumine scribantur aedificatae [Apoc. 
XXI]. Sed et in pectore pontificis, per quatuor ordines in Rationali [Exocl. 
XXVIII], iidem lapides describuntur, et in humeris eius duo lapides ony¬ 
chini, in quibus duodecim patriarcharum scripta sunt nomina, quos verus 
pontifex, de quo scriptum est: Tu es sacerdos in aeternum, secundum or¬ 
dinem Melchisedech [Ps. CIX, 4], portat in pectore, portat in humeris, ut 
in duodecim lapidibus apostolorum numerum; et in duobus utriusque Tes¬ 
tamenti sacramenta demonstret, quorum unus Ioannes Evangelista recubuit 
in pectore eius, ut hauriret fluenta sapientiae, et posset dicere: In principio 
erat Verbum, et Verbum erat apud Deum, et Deus erat Verbum: hoc erat 
in principio apud Deum [Ioan. I, 1, 2]. Isti sunt vivi lapides, de quibus aed¬ 
ificatur Ecclesia, et de quibus scribit Apostolus Petrus: Si credidistis, quia 
suavis est Dominus: ad quem accedentes lapidem viventem, ab hominibus 
quidem reprobatum, a Deo autem electum honorabilem, et ipsi sicut lapi¬ 
des viventes, aedificamini domus spirituales in Sacerdotium sanctum, offerre 
spirituales victimas placentes Deo per Iesum Christum: quoniam dicit Scrip¬ 
tura [Isa. XXVIII, 16]: Ecce ponam in Sion lapidem angularem, electum, 
pretiosum, et qui credit in eo, non confundetur [I Petr. II, 3 et seqq.]. 
Super quo et vas electionis pari voce consentit, dicens: super aedificati in 
fundamento apostolorum et prophetarum, ipso angulari lapide Christo Iesu 
Domino nostro, in quo omnis aedificatio constructa, crescit in templum sanc¬ 
tum [Victorius, «sanctum in Domino.»] Dei [Ephes. II, 10]. Hi sunt lapides, 
de quibus et in alio loco legimus: Lapides sancti volvuntur super terram 
instar rotarum [Zach. IX, 16], paululum tangentes humum, et volubilitate 
sua ad coelestia festinantes. f 28 De quibus et Scriptura commemorat: Ecce 
ego praeparo carbunculum lapidem tuum: et fundamenta tua sapphirum, et 
ponam propugnacula tua iaspidem, et portas tuas [Idem, «lapides crystalli 
et muros tuos lapides electos:» ad textum LXX, utque concinnior Latina lo¬ 
cutio sit.] lapide crystallo, et murum tuum lapidibus electis: et omnes filios 
tuos doctos a Deo, et in multa pace filios tuos, et in iustitia aedificaberis [Isa. 
LIV, 11-13]. Super quo quid nobis videretur, in eiusdem prophetae explana¬ 
tionibus diximus. ^[ 29 De huiuscemodi lapidibus et vigesimus psalmus canit: 
Domine, in virtute tua laetabitur rex, et super salutare tuum exultavit ve¬ 
hementer. Desiderium animae eius tribuisti ei, et voluntate labiorum eius 
non fraudasti eum. Quoniam praevenisti eum in benedictionibus dulcedinis: 
posuisti in capite eius coronam de lapide pretioso [Psal. XX. 1 seqq.]. Istae 
sunt margaritae prophetarum et apostolorum quae comparatione Christi, 
omnes venundantur in Evangelio [Matth. XIV], ut ematur pretiosissimum 
margaritum, et lapis de quo Zacharias scribit, quod septem habeat oculos, 

id est, septem gratias Spiritus sancti [Zach. III ] [et IV]. Lege Isaiam. f 30 Et 
ponitur per apostolum Paulum in fundamento Ecclesiae, super quo aedif¬ 
icentur aurum, argentum, et lapides pretiosi [I Cor. III]: quorum colores 
atque naturas et efficientias singulorum, non est huius temporis disserere; 
sed proprium volumen desiderant: ita ut in Ezechiel, et in Exodo, et in 
Apocalypsi et in Isaia, sibi omnes lapides, et lapidum ordines comparati, 
magnam et legenti, et disserenti faciant quaestionem. ^f 31 Super quibus et 
vir sanctus Epiphanius episcopus proprium volumen mihi praesens tradidit. 
Et XXXVII liber Plinii Secundi, Naturalis Historiae, post multiplicem om¬ 
nium rerum scientiam, de gemmis et lapidibus disputat. Ad quorum notitiam 
diligens a nobis mittendus est lector. Porro Symmachi interpretatio, istum 
principem Tyri, quasi pretiosissimum monile lapidibus scribit esse distinc¬ 
tum. ^f 32 Denique auri tympanum vocat, in quo infixi sint lapides. Unde 
et iuxta Hebraicum sequitur: Aurum opus decoris tui, et foramina tua in 
die qua conditus es, praeparata sunt. Pro quo posuere Septuaginta: Auro 
replesti thesauros tuos et apothecas tuas, ad sensum mentemque referentes, 
quod cogitatio eius divinis patuerit sacramentis, et congregaverit sibi divi¬ 
tias spirituales, de quibus Dominus praecepit: Thesaurizate vobis thesauros 
in coelo: ubi nec aerugo, nec tinea demolitur, nec fures effodiunt et furan¬ 
tur. ^f 33 Ubi est enim thesaurus tuus, ibi est et cor tuum [Matth. VI, 21]. 
Iste est thesaurus absconditus, de quo et in Evangelio loquitur: Simile est 
regnum coelorum thesauro abscondito in agro, quem qui invenerit, abscon¬ 
dit, et prae gaudio suo vadit; et vendit omnia quae habet, et emit agrum 
illum ( [Matth. XIII, 44]. Apothecae autem sunt, sive horrea, de quibus in 
alio loco scriptum est: Benedictae apothecae tuae, et reliquiae tuae [Deut. 
XXVIII, 5]. [In Vatie, ms., «porro quod dicitur.»] Post haec dicitur, iuxta 
Hebraicum: Tu Cherub extentus et protegens, subauditur arcam Dei et pro- 
pitiatorium, vel iuxta Septuaginta, quod ipse cum Cherub unctus sit et crea¬ 
tus. ^f 34 Ex quo ostenditur ad hominem urbis Tyriae principem hoc pertinere 
non posse: sed ad sanctam quondam et praecipuam fortitudinem, quae ur¬ 
bis Tyriae princeps posita sit. Et posui [AI. additur te], inquit in monte 
sancto Dei; haud dubium quin paradisum significet, ad quem post coelum 
tertium Paulus apostolus raptum esse se dicit [I Cor. XII]. Cherub autem 
genere masculino, numero singulari: et plurali dicuntur Cherubim, qui in¬ 
terpretantur scientiae multitudo: super quibus requiescit, et sedet Deus, 
et hoc curru utitur, dicente propheta ad eum: Qui sedes super Cherubim, 
manifestare [Ps. LXXIX, 2.]. Et in alio loco: Ascendit super Cherubim, et 
volavit: volavit super pennas ventorum, [Ps. XVII, 11]. Iste autem Cherub, 
sive creatus cum Cherub, extentus et protegens sacramenta, positus est in 
monte sancto Dei, de quo crebro diximus. ^f 35 Et Paulus apostolus loquitur, 
si quis tamen ad Hebraeos Epistolam suscipit: Accessistis ad Sion montem 
et civitatem Dei viventis, Ierusalem coelestem, et millia angelorum [Hebr. 
XII, 22]. Vel certe mons sanctus Dei, paradisus (ut diximus) intelligendus 
est. Ambulavit quoque in medio ignitorum lapidum, de quibus scriptum est: 
Qui facit angelos suos spiritus, et ministros suos ignem urentem [Ps. CIII, 4]. 
Et non solum Deus qui vocatur ignis consumens, fenum, ligna, stipulamque 
consumat [Deut. IV]: sed et angeli qui vocantur igniti lapides, spirituque 
ferventes. ^f 36 Unde et Dominus: Ignem, inquit, veni mittere super terram, 
et quam volo ut ardeat [Luc. XII]. Quodque sequitur: Perfectus in viis tuis 
a die conditionis tuae (pro quo posuere LXX: Fuisti immaculatus in diebus 
tuis, a die qua conditus es), donec inventa est iniquitas in te, ostendit om¬ 
nem creaturam bonam a Deo conditam, et perfectam habuisse virtutem, et 
per hoc principem quoque Tyri fuisse immaculatum, ut deinceps macula non 
naturae sit, sed voluntatis, ^f 3 'Donec inventa est iniquitas in te. Inventa a 
Deo, quae in thesauris pectoris tui per superbiam et abusionem potestatis 
quam acceperas, tenebatur inclusa. In multitudine quoque negotiationis 
eius repleta sunt interiora illius, sive cellaria, iniquitate. Dum enim multa 
conquirit, et non est contentus scientia quam acceperat, nec potestate qui 

praepositus erat, replevit cellaria, et interiora pectoris sui: ut saturatus, et 
incrassatus calcitraret contra Creatorem suum. ^“Manducavit enim Iacob, 
et saturatus est, et recalcitravit dilectus, incrassatus et impinguatus, et di¬ 
latatus, et dereliquit Deum qui fecerat eum [Deut. XXXII, 15]. Et de corde 
procedunt cogitationes pessimae [Mattii. XV, 19]: propter quas dicit Deus: 
Peccasti, et eieci te de monte Dei, sive vulneratus es a monte Dei, quod leg¬ 
entes, timere compellimur. ^[ 39 Si enim Cherub extentus et protegens, positus 
in monte sancto Dei, et in medio ignitorum lapidum perfectus, et immacu¬ 
latus, propter multitudinem negotiationis replevit interioria sua iniquitate, 
et peccavit, et eiectus est de monte Dei, hoc est, de habitatione paradisi, 
sive vulneratus a monte Dei, qui perspicue Christus intelligitur, aut certe 
in monte Dei constitutus et habitans, a semetipso vulneratus est, et con¬ 
scientiae compunctus malo, dum se intelligit habitatione montis indignum: 
quid de nobis aestimandum est? Propter quod dicitur ei: Et perdidi te, 
Cherub, protegens de medio lapidum ignitorum: ut nequaquam inter ignitos 
lapides consisteres, sed perires. ^[ 40 O ipse Cherub, sive Cherubim [Rescribit 
Victorius «qui protegebas,» arcam enim et propitiatorium Cherubim pro¬ 
tegebant.] qui te protegebat, eduxi te de medio lapidum ignitorum: iuxta 
illud quod et de Adam scriptum est: Eiecit Adam, et constituit eum [AI. 
Cherubim] contra paradisum deliciarum [Genes. III, 24]. Causasque reddit, 
cur eductus sit, sive proiectus de medio lapidum ignitorum. ^[ 41 Elevatum 
est enim cor tuum in decore tuo: dum tuum putas esse quod Dei est. Unde 
et apostolus, stimulum carnis et angelum Satanae accepisse se dicit, qui 
eum colaphizaret, ne revelationum magnitudine superbiret, et in iudicium 
incideret diaboli [II Cor. XII]. Et idcirco corrupta est, inquit, doctrina tua 
cum decore tuo, sive, perdidisti sapientiam tuam in decore tuo: ut dum plus 
vis esse quam conditus es, et magis sapere quam a Deo acceperas, etiam id 
perderes quod habebas, et pro pulchritudine atque doctrina, deformitas te 
et stultitia possideret: unde in terram proiectus es, qui ante habitabas in 
monte Dei. ^[ 42 De quo et Isaias scribit: Quomodo cecidit Lucifer, qui mane 
oriebatur [Isa. XIV, 12]? Et Salvator in Evangelio: Videbam, inquit, Sa- 
tanam quasi fulgur de coelo cadentem [Luc. X]. Quod et Ieremias loquitur 
ad Ierusalem. Quomodo obscuravit Dominus in ira sua filiam Sion: proiecit 
de coelo in terram gloriam Israel [Thren. II, 1]? Proiectus es autem in 
conspectu omnium regum, ut tuo terrerentur exemplo, vel bonorum regum, 
quorum cor in manu Dei est [Prov. XXI], vel malorum, quorum regna osten¬ 
dit diabolus Salvatori [Matth. IV]: qui occurrerunt regi Babylonio, dicentes: 
Et tu captus es sicut nos, atque inter nos reputatus es. ^[ 43 Quamobrem et 
polluit sanctificationem suam quam habuerat, quando habitabat in monte, 
et conversabatur in medio ignitorum lapidum. Sequitur: Producam ignem 
in medio tui qui devoret te. Istum ignem in Tyri regis corde succenderat ille 
cuius ignita sunt iacula, et de quo scriptum est: Omnes adulterantes quasi 
clibanus corda eorum (Osee). De quo igne loquitur et Isaias: Ambulate in lu¬ 
mine ignis vestri, et in flamma quam succendistis [Isai. L], ut foras egrediens, 
devoret possidentem, iuxta illud quod in eodem Isaia scriptum est: [Idem 
mavult «devorabit:» cum tamen in Graeco sit in instanti «phagetai,» «de¬ 
vorat.»] Devoravit sicut fenum materiam [Isai. V]. In die illa exstinguentur 
montes, et colles, et saltus, et devorabit ab anima usque ad carnes. ^[ 44 Hunc 
ignem qui alienus appellatur, Nadab et Abiu ad altare Domini obtulerant, et 
idcirco divino igne consumpti sunt [Levit. X]. Unde et Moyses ait: Hoc est 
verbum quod dixit Dominus: In his, qui appropinquant mihi sanctificabor. 
Sanctificatio autem Dei est poena peccantium. Post haec dicitur: Et dabo 
te in cinerem, ut omnia quae superaedificasti, malae conscientiae tuae ignis 
absumat. 1 45 Qui cum debueras requiescere in sabbato, et nequaquam opus 
facere servile, ligna in sabbato collegisti: ut haberet quod in pectore tuo 
devoraret incendium. [Penes Rabanum: «Prodest quoque omnia mala opera 
converti in cinerem, etc.»] Perdet quoque omnia mala opera, convertens in 
cinerem, ut ignis noxius penitus exstinguatur, ut omnes conspiciant et obstu- 

pescant perisse regem Tyrium, et nihili factum esse, non in multis saeculis, 
sed in uno, vel certe in perpetuum, ut impleatur illud quod scriptum est: Non 
parcam tibi, et non miserebor. Solent Hebraei inter caeteras fabulas suas et 
genealogias atque interminabiles quaestiones, haec contra Hiram regem Tyri 
dicta intelligere, cum a Salomone usque ad Ezechielem anni sint plurimi, 
quos eo tempore homines non vixisse perspicuum est: et sic pronuntiare, 
quasi per ironiam propheta ad eum loquatur: Numquicl tu es signaculum 
similitudinis Dei, plenus sapientia, et perfectus decore: tu cunctis ornatus 
lapidibus, tu Cherub, vel creatus cum Cherub: cum econtrario peccaveris, et 
in cinerem dissolvendus sis? Aclcluntque fabulae suae miraculum, ut contra 
Scripturam, immo sine Scripturae auctoritate, dicant, Hiram mille vixisse 
annis, ^f 46 Verum haec quam violenta sit interpretatio, absque nostro iudicio 
prudens lector intelligit. 

